**«Қазақ тілі сабақтарында ауызекі сөйлеу дағдыларын дамыту»**

**(Оқушылардың өздігінен білім алу және өзін-өзі дамыту)**

 Қазақстан Республикасының 12 жылдық білім беру тұжырымдамасында білім берудің басты мақсаты: «Өзінің және қоғамның мүддесіне өзін-өзі белсенді етуге дайын, өзгермелі даму үстіндегі ортада өмір сүруге бейім, бәсекеге қабілетті және құзіретті, шығармашыл, білімді, тұлғаны дамыту және қалыптастыру» делінген. Сондықтан білім беруден күтілетін түпкі нәтиже осы мақсатқа сәйкес, тұлғаның құзыреттіліктері бойынша анықталатындығы белгілі.
 Оқушылардың жұмысын ұйымдастыру - мұғалім үшін жауапты да күрделі жұмыс. Оқушылардың өзіндік жұмысын қалыптастыруда бір-бірімен тығыз байланысты екі міндетті шешу қажет. Бірі- оқушылардың танымдық көзқарастарын қалыптастыра отырып , дамыту, екіншісі- өзінің практикалық іс-әрекетін бағалауға, өзіндік қорытынды шығаруға, шешім қабылдауға баулу. Өзіндік жұмыс терең де берік білім алу құралы бола отырып,оқушының азамат ретінде өмірден өз өрнын табуға кепіл бола алады. К.Ушинский кез-келген оқытудың жемістіліінің бірден-бір негізі-оқушылардың өз бетінше әрекет етуі, олардың дербес жұмыстарды орындауы деп есептеді. Тек өздігінен жұмыс істегенде ғана оқушы өз мүмкіндіктерін біліп, қанағаттану көңіл күйін сезіне алады
 Қазақ тілі сабағында оқушылардың өз бетінше жұмыс жасау дағдыларын дамыту, баға жетпес құндылықтардың бірі. Егер қазақ тілі пәні бойынша жүйелі жан-жақты терең білім берілсе, оқушылардың өздігінен білім алу, сол білімді нәтижелі түрде пайдалану деңгейлері дамып, құзыретті тұлға болып қалыптасады. Өз бетінше жұмыс-бір жақты ұғым емес, оған алуан әдістер мен тәсілдер қолданылуы мүмкін. Қазақ тілі сабағында оқушылардың өз бетімен жұмыс істеуін әртүрлі деңгейде ұйымдастыруға болады. Өзіндік жұмыстарды мақсатына қарай: оқыту мақсатындғы, жаттығу мақсатындағы ,бекіту мақсатындағы , қайталау мақсатындағы , дамыту мақсатындағы, шығармашылық мақсатындағы өзіндік жұмыстар деп бірнеше түрге бөлуге болады Кез-келген оқытудың жемістілігінің бірден-бір негізі-оқушылардың өз бетінше әрекет етуі, олардың дербес жұмыстарды орындауы деп есептеледі.

Орыс мектептерінде қазақ тілін үйрену, білу – қазіргі таңның басты мәселесі. Сабақта бұл мәселені шешу жолдарының бірі – әртүрлі әдіс-тәсілдерді тиімді қолдана отырып, жаңа технологияларды енгізу. Қазір технологиялардың түрлері өте көп. Орыс мектептерінде қазақ тілін үйрену, лексикалық және грамматикалықтақырыптарды меңгеру – күрделі жұмыс. Сондықтан басқа ұлтқа қазақ тілін оқыту, ауызекі сөйлеуге үйрету- қиын да қызық жұмыс. Сол қиындықтарды жеңілдету үшін сызбаларды қолдану арқылы төмендегі әдістерді дамытуға мүмкіндік туғызамыз. Әдістер: сұрақ-жауап, өз ойын айту, баяндау, сұхбат, монолог, аударма.

 Бүгінгі таңда әрбір жаңашыл ұстаз үшін оқу және жазу арқылы сын тұрғысынан ойлау әдісі кез келген стратегияларға құнды әрі бағалы. Бұл стратегиялар оқушылардың қызығушылығын арттыра отырып, ұстаздың тығырыққа тірілетін сәттерінен арылтады. Сұрақ қою, ой шақыру, білім көпірі, бес жолды өлең, еркін жазу, білемін, үйренгім келеді, білгім келеді, Венн диаграммасы, пікірталас, болжау, топтастыру, т.б.стратегияларын қолдану оқушылардың мотивациясын оятып, ынталандыра түсері сөзсіз. Сонымен қатар бұл стратегиялар оқушының көзқарасын, түсінігін дамыта түседі, жалықтырмайды.

 Біз өз тәжірибемізде оқушылардың бірлесіп, ұйымдасып, топтасып жұмыс істеуіне көңіл бөлеміз. Оқушы бірлесіп үйретуде кішігірім топтармен, жұппен жұмыс жасауға, ортақ проблемаларды талқылағанда жаңа пікірлерге шығармашылықпен қарау тұрғысында жаңалықтар ашу барысында жұмысістейді. Топ мүшелері өз ойларын ортаға салып және сол ойларды кесте арқылы көрсетеді. Шамалары келгенше қорғап шығуға тырысады.

 **Бірлесіп жұмыс жасағанда мына жағдайлар байқалады:**

1. оқушылар бір-біріне бірдей бағынышты, сыйластықта болды;
2. жауапкершіліктері артты;
3. топқа бөлінгенде оқушылардың ойлау мүмкіндіктері ескерілді;
4. барлық топ мүшелерінің бір-бірін тыңдау, күту шыдамдылығы, кезектесіп сөйлеу дағдылары қалыптасады;
5. мұғалімнің, оқушылардың топ ішінде сөйлеуін бақылау қажет кезде кірісіп сөйлеп кету еркіндігі тең дәрежеде болды;
6. топта бірлесіп жұмыс істеп үйренген оқушылардың білімдері нәтижелі шыңдалады;
7. оқушының , ең алдымен, есте ұстау қабілеті жоғартады;
8. терең түсінік пен ойлаудың дамуы арқылы оқушының сөйлеу дағдылары дамиды;
9. жұмыс жасау кезінде топ мүшелерінің қабілетіне, олардың бір-біріне дұрыс көзқараспен қарап, ойларын құрметтеуге машықтанады;
10. бір-біріне көмектесіп, ойларын ортаға салып, өздерінің білім алуын көтермелейді;
11. оқуға, жазуға, тыңдауға, сөйлеуге мүмкіндіктерін беретін ортада өз пікірлерін, білімдерін, бар жігерін жеткізеді

Осындай сабақтарда мұғалім тек ұйымдастырушы, бағыттаушы, сараптаушы ретінде көрініп, бар жауапкершілікті оқушылардың өз тізгіндеріне беріп, үлкен жауапкершілікті сезінтеді.

 Коммуникативтік құзыреттілікті дамытуда диалогтік тіл оқу үрдісіндегі қарым-қатынаста алдыңғы орын алады: ол оқытудың негізгі мақсаттарының бірі және оның маңызды құралы деп санаймыз.

 **Диалог – екі жақты құбылыс. Қарым-қатынаста көзделетін мақсатқа орай диалогтың өзіндік әр түрлі ерекшеліктері болады:**

-күнделікті тұрмысқа байланыстылығы;

- ресми қарым-қатынасқа құрылуы;

- ым-ишараттың, дене қимылының белсенділігі;

- сөйлемдердің ықшамдалуы;

- сөйлейтін сөздің алдын-ала жоспарланбауы;

- ауызекі стилінің ерекшеліктерінің басым болуы.

 Оқу бағдарламасында коммукативтік құзырет деңгейіндегі диалогқа қойылатын талаптар тұрғысынан белгіленгені:

-сөйлеу мәдениетін игеру, өзінің сөзін, ойын жалғастыра алу;

- экология, тарих, өз қаласы, мәдениет тақырыптары, белгілі адамдар туралы сөйлесе алу;

- айтылған әңгіме, оқылған мәтін, кітап, өнер, кино туралы өз ойларын білдіру.

Диалог репликалардан құралады, оның бірі – сөйлеуге уаж жасайтыны , екіншісі – жауап ретіндегі реплика. Диалогта ой ауысып отыратыны белгілі, сондықтан әңгімесушілер – бір-бірімен ақпарат ауысып отырады. Алғашқы сөйлесуші әңгіменің басталуына түрткі болады, адресантты әңгімелесуге шақырады (сұрайды, бұйрады, келіседі, келіспейді, өтінеді, т.б.)

 Оқушылардың тілінде болатын фонетикалық, т.б. қаталар диалогта кездесетіні байқалады, сондықтан тілдік жағынан диалогтің дұрыс құрылуына баса мән беріледі.

 Күнделікті сабақта жаңа материалды оқытқанда және бекіту кезінде, жаттығуларды ұйымдатыруда оқығанды және тыңдағанды текскру үшін диалогті әдісті қолданамыз. Осының бәрін әңгіме түрінде іске асырып отырамыз. Әңгімелесе білу диалогтік тілді үйретуде соңғы нәтижеге жететін біліктілік болып табылады.

 Диалогтік әдісті қолдана отырып, оқушылардың сұрақтарды, өтінішті, таңдануды, бұйыруды қолданып, бір-бірімен әңгімелесе білуге, мәліметтерді нақтылауды сұрауға, келіспеушілік, толықтыру, тілдік материал көлемінде өзара пікір алыса білуге дағдыландырамыз. Әр түрлі типтегі кішігірім диалогтар құрастыруды тапсырамыз. Біліктіліктерді жетілдіру мен дамытуды оқушылардың еркіндігін сақтау жолымен жүргіземіз.

 Тілдік міндет пен жағдаятқа сәйкес оқушылардың еркін түрде тілдік қарым-қатынастарын дамытуда рөлдік ойынның алатын орыны ерекше деп есептейміз.

 Осы жағдаятты ұйымдастыру кезінде оқушылардың диалогтік тілдерінің даму деңгейі бағалау кезінде жақсы нәтижені көрсетті.

 Оқушылардың диалогтік ортасын құруда кесте мазмұнының да алатын орыны ерекше. Кестедегі түйін сөздердің көмегімен оқушы сұрақ қою арқылы диалогтік ортаға енеді. Осындай жұмыстар нәтижесінде оқушылардың коммуникативтік құзыреттілігі қалыптасады.

 Диалогпен жұмыс үйде де жалғасын тауып отырады. Диалогтар міндетті түрде жаттауға, кейде диалогтарды кеңейтуге, 2-3 сұрақпен толықтыруға тапсырмалар беріп отырамыз.

 Диалогтарды келесі сабақта тағы бір рет тыңдау арқылы мазмұнын және кейбір сөйлемдердің дұрыс айтылуын еске түсіру қажет деп ойлаймыз.

 Бұл әдіс оқушылардың диалогты қайталап айтуына мүмкіндік жасайды. Диалогпен жұмыс істеген кездегі қолданылған лексикалық материалдар оқушылардың сөйлеу тілінің белсенді қорына айналады. Жатталған диалогтар оқушылардың жаңа диалогтар құруының негізі бола алады.

 Оқыту мақсатындағы өз бетімен жұмыстар жаңа тақырыпты түсіндіру барысында тапсырмалар беру арқылы жүргізіледі. Оның мақсаты – жаңа материалға қызығушылын дамыту, тақырыпты түсіндіру барысында бірден не түсініксіз екені анықталады, яғни өтіліп жатқан тақырыпбойынша ережелерге мысалдар келтіру арқылы жүргізуге болады.
Жаттығу мақсатындағы өз бетімен жұмысқа арналған тапсырмалар біртекті болады, яғни түсіндіріліп берілген анықтама, ережелерге сәйкес қасиеттерді белгілерді қорытып шығару. Мұндай жұмыс кезінде, оқытушының көмегі қажет болады немесе оқулық, дәптер-таблицалар. қарауға рұқсат беріледі. Өз бетімен жұмыстың бұл түрінде тапсырмалар, әр түрлі деңгейдегі карточкалар немесе дидактикалық материалдар арқылы беріледі.Жаттығу мақсатындағы өз бетімен жұмыстарды орындауда оқушылар ең негізгі ұғымдарды меңгеріп, өз беттерімен және оқулықпен жұмыс жасауға дағдыланды. Ойлау, еске сақтау арқылы өздігімен жұмыс істеу іскерлігі дамиды.
 Бекіту мақсатындағы өз бетімен жұмыстар оқушылардың логикалық ойлау қабілетінің дамуына септігін тигізеді. Сонымен қатар өз жұмыстәжірбием бойынша 7-8 кластар үшін жеке оқушылардан консультант-ассистенттер дайындап аламын, сол оқушыларды пайдаланған тиімді болады. Себебі бір жағынан ол оқушылар өз беттерімен тапсырмалар дайындап, оны өз тобындағы үлгерімі төмендеу оқушыға орындаттырады. Сол уақытта осы оқушының сабаққа қызығушылығы артуымен қатар, өзіне үлкен сенім жүктелгенін түсінеді. екінші жағынан оқушыны адалдыққа тәрбиелеуге, адамгершілік қасиетінің артуына көмектеседі. Үшінші жағынан уақыт үнемделеді. Тақтада жаттығу орындалып жатқанда қате кетпеу жағын консультанттар қадағалап отырады. Бұл үй тапсырмасын тексеруге де тиімді. Бұлай оқытудың тиімділігі нашар оқитын оқушылар көпшіліктің көлеңкесінде қалмайды. Берілген тапсырманы орындағанда қысылмай өзара ақылдасып, бірі түсінгенін екіншісі түсіндіру арқылы дұрыс орындап шығуға
мүмкіндік алады. Сонымен қатар, күнделікті сабақта түгелге жуық оқушы бағаланып отырады.Тәрбиелік жағы оқушыны әділ болуға үйрету, яғни әділ бағалап, өз жолдастары арасында беделге ие болады.Екінші жағынан өз беттерімен жұмыс жасау арқылы ойлау қабілеттері дамиды.
 Қорыта келгенде, мақсатым сабақтағы түсініксіз барлық сұрақтарды оқушылардың өздерімен шешуге жұмылдыру.Ұстаз үшін нәтижеге жету шәкіртінің білімді болуы ғана емес, білімді өздігінен алуы және алған  білімдерін қажетіне қолдану болып табылады. Заман талабына сай жаңа технология әдістерін үйрету, бағыт бағдар беруші – мұғалім. Осы үрдіспен бәсекеге сай дамыған елдердің қатарына ену ұстаздар қауымына зор міндеттер жүктейтінін ұмытпауымыз керек.